ປະທານສະມາຄົມເຊັກໂກ-ຫວຽດນາມຄັດຄ້ານຖ້ອຍທຳນອງຜິດພາດກ່ຽວກັບສະພາບທະເລຕາເວັນອອກ
ທ່ານ Marcel Winter, ປະທານສະມາຄົມ ເຊັກໂກ - ຫວຽດນາມ
(ພາບປະກອບຈາກ: baotintuc.com)
ຫວ່າງແລ້ວນີ້, ໜັງສືພິມລາຍວັນ Halo Noviny ຂອງ ເຊັກໂກ ໄດ້ລົງພິມບົດສະແດງໃຫ້ເຫັນທັດສະນະຜິດພາດຂອງ ຈີນ ກ່ຽວກັບສະພາບການຢູ່ທະເລຕາເວັນອອກ ພາຍຫຼັງຄຳຕັດສິນຂອງສານອະນຸຍາໂຕຕຸລາການ (PCA) ຢູ່ ລາໄຮ (ປະເທດ ໂຮນລັງ) ທີ່ປະຕິເສດຖະແຫຼງການອະທິປະໄຕຢ່າງໄຮ້ເຫດຜົນຂອງ ຈີນ ຢູ່ບັນດາເຂດທະເລນອນໃນ “ເສັ້ນ 9 ຕອນ”. ໃນທັນທີ, ທ່ານ Marcel Winter, ປະທານສະມາຄົມ ເຊັກໂກ - ຫວຽດນາມ, ໄດ້ມີບົດປະຕິເສດທີ່ຂຽນລົງໃນແວບໄຊຂອງສະມາຄົມ. ທ່ານ Marcel Winter ຖືວ່າ: ບົດຂຽນໃນໜັງສືພິມ Halo Noviny ສະແດງທັດສະນະຂາດພາວະວິໄສ ແລະ ບໍ່ມີຫຼັກຖານຂອງຝ່າຍ ຈີນ, ກຳນົດທິດດ້ານດຽວ ແລະ ປະຕິເສດລັກສະນະຊອບທຳຂອງຄຳຕັດສິນດັ່ງກ່າວ. ຕາມທ່ານ Marcel Winter ແລ້ວ, ຍ້ອນ ຫວຽດນາມ, ຟີລິບປິນ, ມາເລເຊຍ ຢາກແກ້ໄຂຄວາມຂັດແຍ້ງກັນດ້ວຍທາງການທູດ, ຫາກບໍ່ແມ່ນດ້ວຍມາດຕະການການທະຫານ, ດັ່ງນັ້ນຈຶ່ງມີກໍລະນີຟ້ອງຮ້ອງ ຈີນ ຢູ່ສານ PCA. ທ່ານ Marcel Winter ຊີ້ແຈ້ງວ່າ: ເລື່ອງຢັ້ງຢືນທັດສະນະທີ່ຖືວ່າບັນດາປະເທດບໍ່ໄດ້ຟ້ອງຮ້ອງຢູ່ ສານ PCA ຖ້າຫາກ ຈີນ ບໍ່ຕົກລົງແມ່ນສິ່ງທີ່ໄຮ້ເຫດຜົນ ທ່ານເນັ້ນໜັກວ່າ: ບັນດາປະເທດມີອະທິປະໄຕລ້ວນແຕ່ສາມາດຟ້ອງຮ້ອງ ຈີນ ຢູ່ສານສາກົນໄດ້ ຍ້ອນບັນດາປະເທດເລົ່ານັ້ນບໍ່ແມ່ນປະເທດຫົວເມືອງຂຶ້ນຂອງ ຈີນ. ຕາມທ່ານ Marcel Winter ແລ້ວ, ຫຼາຍປະເທດໃນນັ້ນມີ ອາເມລິກາ ແລະ ຍີ່ປຸ່ນ ໄດ້ຄັດຄ້ານເລື່ອງ ຈີນ ມີບັນດາການກະທຳດ້ານການທະຫານຕາມແນວຄິດແຜ່ຂະຫຍາຍສິດອຳນາດ ແລະ ກໍ່ສ້າງບັນດາເກາະທຽມຢູ່ເຂດໝູ່ເກາະຮ່ວາງຊາ ແລະ ເຈື່ອງຊາ. ສ່ວນທ່ານ Marcel Winter ໄດ້ຢັ້ງຢືນອີກເທື່ອໜຶ່ງວ່າທ່ານຈະສືບຕໍ່ສະໜັບສະໜູນບັນດາຖະແຫຼງການອະທິປະໄຕອັນຊອບທຳ ແລະ ເປັນທຳຂອງ ຫວຽດນາມ ຢູ່ທະເລຕາເວັນອອກ.
(ແຫຼ່ງຄັດຈາກ VOV)